Անդրեյ Առնաուտով

Անդրեյ Առնաուտով (ուկր․՝ Андрій Арнаутов, ԱՄՆ-ում հայտնի է Էնդրյու Վալենտայն անունով, ), ամերիկյան և ուկրաինական ջազային երաժիշտ—կատարող, վիրտուոզ ջազ-բասիստ, կոմպոզիտոր, գործիքավորող, երաժշտական պրոդյուսեր, ուկրաինացի առավել համբավված ջազմեններից մեկը։

Կենսագրություն 

Ծնվել է 1967 թվականի օգոստոս 27-ին Դոնի Ռոստովում։ 1983 թվականին ընդունվել է ծննդավայրի արվեստի ուսումնարանի ջազի բաժնի բաս կիթառի և թավջութակի դասարանը։ Երրորդ կուրսն ավարտելով՝ տեղափոխվել է Մոսկվայի Գնեսինների անվան պետական երաժշտական ոսումնարան, որտեղ սովորելու տարիներին ստեղծել է «Տրանզիտ» երաժշտախումբը, ելույթներով հանդես եկել ջազային փառատոներում։ Մոսկվայում սովորելու ժամանակաշրջանում հանդիպել, ծանոթացել է Խորհրդային Միություն համերգային շրջագայության եկած Դևիդ Ֆրիզենի և Փոլ Հորնի հետ, բախտ է ունեցել բեմում հանդես գալու վերջինիս, ինչպես նաև ջազի այլ լեգենդների՝ Դիզզի Գիլեսփիի, Պետ Մեթենիի կողքին։ 1990 թվականին, ավարտելով Գնեսինների անվան ոսումնարանը, մեկնել է Ամերկայի Միացյալ Նահանգներ, ընդունվել աշխարհի ամենահեղինակավոր երաժշտական կրթօջախներից մեկը՝ Բոստոնում գործող Բերկլիի երաժշտական քոլեջը, ուսումնառությանը զուգընթաց՝ կատարումներով հանդես եկել փողհար Ռոյ Հարգրոուվի, վիբրաֆոնահար Վիկտոր Մենդոսայի, Սթենլի Քլարկի, ջազային երաժշտության անվանի այլ կատարողների հետ։ 1990-ական թվականների վերջերին հիմնել է լատինական ջազի և սալսայի կատարումներով համբավված "West End Mambo" երաժշտախումբը, որը շարունակում է գործել, թեև արդեն այլ կազմով։ ԱՄՆ-ում Անդրեյը, դաշնակահար Քեն Ռոուդսի հետ համատեղ, ձայնագրել է «Noble cause» ալբոմը։
2002 թվականին վերադարձել է Ուկրաինա, իր ինքնատիպ նախագծերով ակտվորեն մասնակցել եվրոպական ջազային բազմաթիվ փառատոների, համագործակցել անվանի ջազմենների հետ։ 2005 թվականին Կոկտեբելի ջազային փառատոնում հանդես է եկել իր "Valentine Quartet" երաժշտախմբով՝ ընկերակցելով անվանի փողհար Լյու Սոլոֆֆին։ 2008 թվականին երաժշտական ալբոմ է ձայնագրել Սոննի Ռոլլինսին նվագակցող դաշնակահար Մարկ Սոսկինի հետ։

2013 թվականին մասնակցել է «Ուղեկցողը» ուկրաինական պատմական դրամայի նկարահանումներին թե՛ որպես դերակատար և թե՛ որպես թավջութակահար։

2016 թվականին Դևիդ Ֆրիզենի հետ կատարումներով հանդես է եկել  երաժշտական փառատոնում։ Հաջորդ տարում գործքավորել է նրա գրած ինքնատիպ երաժշտությունը, որն այնուհետև մատուցվել է Ուկրաինայի ակադեմիական սիմֆոնիկ նվագախմբի կատարմամբ։

2017 թվականից Անդրեյը կանոնավոր կերպով համագործակցում է հռչակավոր երաժիշտ Ռեյ Բրաունի և երգչուհի Էլլա Ֆիցջերալդի որդու՝ Ռեյ Բրաուն-Կրտսերի հետ։ Վերջինիս հետ նա 2018 թվականին մի ալբոմ է ձայնագրել։ Այդ նույն տարվանից դարձել է ուկրաինական «Ուշգիշերային շոու»-ի կոմպոզիտորն ու նվագախմբի ղեկավարը։ 2020 թվականին Դևիդ Ֆրիզենի "Testimony" ալբոմը ձայնագրվել է Առնաուտովի գործիքավորմամբ։

Սկավառակագրություն 

1994 — Ken Rhodes Trio «Noble Cause»

2000 — Clare Fader «The Elephant’s Baby»

2000 — Greg Hyslop «Greg Hyslop Trio» (with Andrew Valentine on bass in «How insensitive»)

2006 — Andrew Valentine «Compiled over the years»

2008 — Alex Fantaev, Andrew Arnautov, Mark Soskin, Dmitry «Bobeen» Alexandrov «SkhidSide meets Mark Soskin»

2008 — «Compilation: Bass Kolo»

2013 — Andrew Arnautov «Manifestations»

2016 — Andrew Arnautov «Мышь» (single)

2018 — Ray Brown Jr. "This is Ray Brown Jr."

2020 — David Friesen "Testimony"

Ծանոթագրություններ

Արտաքին հղումներ 

 Андрей Арнаутов на Фото УНИАН (Фотографии | Фото УНИАН | фото политиков, фото знаменитостей, постановочные фото)
 Перший джазовий постійний біг-бенд дебютував в українській столиці (Новости | 5 канал)
 Вечер «Джазового портрета» на Jazz in Kiev 2008 (Новости | Jazz in Kiev :: Джаз Портал)
 Дзиґа. Музичне приношення Баху до 330-річчя від дня народження композитора (Новости | Официальный Портал Львовской Филармонии)
 Как это было: Acoustic Quartet (Новости | Jazz in Kiev :: Джаз Портал)
 Тетяна Дрєєва. Кривбас музичний. Вокал — це душа джазу (Новости | Червоний гірник)
 Вікторія Рижова. Більше ніж спів: Дуайт Трайбл виступив в ужгородській Галереї Ілько (Новости | «Varosh»)
 Анна Вовк. Дванадцятий Jazz Bez розпочався! (Новости | «Во Львове»)
 У Черкасах відбулися 27-мі «Джазові дні» (Новости | Громадське Черкассы)
 Джазові дні в Черкасах (Новости | Официальный Портал Черкасского Городского Совета)
 Міжнародний Етноджазовий Фестиваль «Флюгери-2013»  (Новости | Творческое объединение «Дзыґа»)
 «Кооперативный джаз» (Новости | Jazz in Kiev :: Джаз Портал)
 Мистецьке об'єднання НУРТ. 100 minutes of 4'33''
 Studio Koło. Projekt Witkacy
 Павел Гук. В Харков залетела «Бляха муха» (Новости | Афиша)
 Андрей Арнаутов на UMKA
 Андрей Арнаутов на SoundCloud

Կիթառահարներ
Կոմպոզիտորներ
Ուկրաինացի երաժիշտներ
Ուկրաինացի կոմպոզիտորներ
Երաժշտական պրոդյուսերներ
Թավջութակահարներ
Ուկրաինացի կիթառահարներ
Բաս կիթառահարներ
Ջազմեններ